text: Nyt røveri mod døgnkiosk
  07 marts 2011 kl. 08.56
  Døgnkiosken "Provianten" i Fredericia har igen været udsat for væbnet røveri. Politiet efterlyser to mænd.
  Klokken 18.39 søndag trådte to mænd ind i kiosken og truede en ung mandlig ekspedient til at udlevere kontanterne i kassen. De truede ham med en sort genstand, som var mellem 20 og 25 centimeter lang. Ekspedienten var ikke i stand til at vurdere, om det var en kniv eller en pistol. 
  
  Efterlysning
  Politiet efterlyser nu to mænd, som tilsyneladende er af somalisk oprindelse. De havde begge mørke solbriller på, og de var omkring 25 år. 
  Den ene var godt 175 centimeter høj. Han havde hvide sko på og et hvidt bælte. Bukserne var mørke såkaldte baggy-jeans. 
  Den anden var godt 185 centimeter høj. Han havde en mørk jakke på med et North Face-mærke påden ene skulder. Hans bukser var mørkeblå med et rødt-hvidt mærke på bagen. Han havde mørkebrune sko på. 
  Døgnkiosken i Jyllandsgade har tidligere været udsat for væbnet røveri.
  